ગત નાણાકીય વર્ષમાં માત્ર ડેટ ફંડ્સ પર લાગૂ ડિવિડંડ ડિસ્ટ્રીબ્યૂશન ટેક્સ(DDT) હવે ઇક્વિટી મ્યૂચ્યુઅલ ફંડ્સ પર પણ લાગૂ થઇ ગયો છે. જો કે, ઇક્વિટી મ્યૂચ્યુઅલ ફંડથી મળતા લાભ પર રોકાણકારને કોઇ ટેક્સ નહીં લાગે, પણ આના પર ફંડ હાઉસોએ 10 ટકા ટેક્સ આપવો પડશે. આ સ્થિતિ એવા લોકોને રોકાણ કરવાની પોતાની રણનીતિને બદલવા માટે વિચાર કરવા પ્રેરિત કરશે જે લોકો ઇક્વિટી ફંડ્સને પોતાની આવકનો સ્રોત માને છે.